Автобуси в София

Автобусният транспорт в София започва да функционира на 20 април 1935 г. Стопанисва се от Столичната община. Част от автобусните линии са отдадени с концесия на частни фирми.
Средната скорост на автобусите е 19,4 km/h към 2010 г. За сравнение метрото в София се движи с 38,84, а трамваите – с 12,7 km/h.
Градският транспорт в София разполага с автобуси марка BMC 220 SLF. Сглобявани са в Турция. Те имат следните технически характеристики:
Със заем от Европейската банка за възстановяване и развитие СКГТ купува 50 броя съчленени автобуса МВ O345 G Conecto. През декември месец 2003 г. АП Земляне пуска по линия 83 15 броя МВ O345 G Conecto с инвентарни борд-номера от 1101 до 1115. До края на януари 2004 тръгват и останалите 25 броя от 1116 до 1123 по линия 83 и от 1125 до 1141 по линия 11. В АП Малашевци от февруари 2004 по линия 280 тръгват 10 броя МВ O345 G Conecto с номера от 2161 до 2170. Те имат следните технически характеристики:
Първите съчленени МВ O305 G пристигат в София в самия край на 1992 г. и са пуснати по 74 на 29 декември 1992 г. След това през февруари и април 1993 г. пристигат още съчленени автобуси от същия модел. Всички са зачислени в гараж Земляне и обслужват линии 76 и 74. През септември 1993 г. в гараж Дружба пристигат още 10 МВ О305 G и 10 МВ О305 G HLZ (Heuliez). Тръгват по линия 213 за празника на София, 17 септември. В края на 1993 г. отново в ПАТ 3 Дружба пристигат 20 броя МВ О305 G HLZ за линия 305. В самото начало на 1994 г. в ПАТ 2 Малашевци пристигат 29 МВ О305 G HLZ и 1 МВ О305 G. Започват работа на 28.02.1994 г. по линии с номера 85 и 86.
Всички внесени автобуси от тези партиди са купени на старо, но са били рециклирани в Майнц, Германия. През 1995 г. се сглобяват още 3 броя МВ О305 G, които първоначално са били предназначени за резервни части. два от тях отиват в Малашевци с номера 2500 и 2531, а третият в Земляне и има номер 1755.
В самия край на 1995 г. от Германия са докарани също втора ръка 6 броя МВ О305 G – 3 за Земляне и 3 за Дружба. Излизат на линия през февруари 1996 г.
През месец март 1996 г. в ПАТ 2 Малашевци излиза на линия още 1 брой МВ О305 G HLZ, който е пристигнал заедно с първата доставка за Малашевци, но е спял по автокъщи.
Между януари и март 1996 г. в гараж Малашевци пристигат новозакупени от завода „Чавдар“ (Ботевград) 30 броя съчленени автобуси Чавдар 141. След 9-годишна експлоатация през есента на 2005 г. два автобуса вече чакат брак. Моделът е морално остарял още при създаването си. Използва се каросерия на Steyr от 1984 г. Заради конструктивен дефект още през 1999 г. започва да се премахва най-задната, 4-та врата и много малко автобуси са в оригиналния си вид с 4 врати. Двигателят е 5-цилиндров MAN D 2865 LUH 05 Euro I kW 198/2000 U/min, скоростната кутия е автоматична VOITH. От 2 юли 2015 г. автобусите официално са спрени от движение, но е запазен един за музеен експонат.
Между декември 1998 и март 2001 г. в ПАТ 1 Земляне са докарани втора употреба 26 броя МВ О305 G и 5 броя МВ О305 G Heuliez. Те са с вътрешен дизайн на френската фирма Heuliez, но техническите им характеристики са като на МВ О305 G. Тръгват по линии 83, 102 и 60. През 2018 г. са спрени от движение, но два са запазени.
Някои автобусни линии са дадени на концесии на частни превозвачи, които са закупили нови автобуси като Mercedes Conecto LF, Mercedes Conecto Lf G и Cobra.
По-долу е представен списък на действащите автобусни линии в София. Линиите с номера от 1 до 604 са нормални автобусни линии. Линиите с номера от 800 нататък са допълнителни автобусни линии. Линиите с индекс „N“ са нощни автобусни линии, а линиите с индекс „Х“ са експресни автобусни линии.
Към април 2025 г. на територията на София се движат следните автобусни линии:
Столичен автотранспорт разполага с три гаража: Земляне, Малашевци и Дружба. До 30 април 2003 г. се експлоатира и гараж „Република“. Той бива закрит поради намаляване на транспортната задача, закриване на определени линии и отдаването на други на частни оператори.
С откриването на част от електобусните линии обслужване започват и тролейбусните депа Искър и Надежда.
Подвижният състав на автобусите в град София е: